CELEX: 62012TN0251
Language: da
Date: 2012-06-06 00:00:00
Title: Sag T-251/12: Sag anlagt den 6. juni 2012 — EGL m.fl. mod Kommissionen

28.7.2012   
            
            
               DA
            
            
               Den Europæiske Unions Tidende
            
            
               C 227/29
            
         Sag anlagt den 6. juni 2012 — EGL m.fl. mod Kommissionen
   (Sag T-251/12)
   2012/C 227/50
   Processprog: engelsk
   
      Parter
   
   
      Sagsøgere: EGL, Inc. (Houston, De Forenede Stater), CEVA Freight (UK) Ltd (Ashby de la Zouch, Det Forenede Kongerige) og CEVA Freight Shanghai Ltd (Shanghai, Kina) (ved M. Brealey, QC, (Queen’s Counsel), barrister S. Love samt solicitors M. Pullen, D. Gillespie og R. Fawcett-Feuillette)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Artikel 1 i Kommissionens afgørelse K(2012) 1959 endelig af 28. marts 2012 i sag COMP/39.462 — Godsbefordring, om procedurer i henhold til artikel 101 TEUF og EØS-aftalens artikel 53 annulleres, for så vidt som sagsøgerne deri anses for at have deltaget i to overtrædelser af artikel 101, stk. 1, TEUF, nærmere bestemt den såkaldte nye eksportordning (»New Export System«, »NES«) og ordningen med en valuta justeringsfaktor (»Currency Adjustment Factor«, »CAF«).
            
         
               —
            
            
               Artikel 2 i Kommissionens afgørelse K(2012) 1959 endelig af 28. marts 2012 annulleres, for så vidt som sagsøgerne derved pålægges bøder; subsidiært nedsættes bøderne.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fire anbringender.
   
               1)
            
            
               Med det første anbringende anføres det, at sagsøgte ikke har defineret det relevante marked, som ordningerne NES og CAF har påvirket, og at sagsøgte derfor har tilsidesat det grundlæggende retssikkerhedskrav. Dermed har sagsøgte begået en retlig fejl og/eller foretaget en urigtig vurdering af de faktiske omstændigheder.
            
         
               2)
            
            
               Med det andet anbringende anføres det, at sagsøgte ikke har godtgjort, at ordningen NES påvirkede samhandlen mellem EU’s medlemsstater mærkbart. Dermed har sagsøgte begået en retlig fejl og/eller foretaget en urigtig vurdering af de faktiske omstændigheder ved at fastslå en sådan påvirkning.
            
         
               3)
            
            
               Med det tredje anbringende anføres det, at sagsøgte har pålagt en bøde for ordningen NES uden at have kompetence til det som følge af Rådets forordning (EØF) nr. 141/62 (1), som ændret ved Rådets forordning (EØF) nr. 3975/87 (2). Den anfægtede afgørelse er i denne henseende ugrundet og/eller behæftet med en retlig fejl.
            
         
               4)
            
            
               Med det fjerde anbringende anføres det, at sagsøgte med urette har indrømmet Deutsche Post bødefritagelse med hensyn til ordningen CAF og ikke rigtigt har anerkendt den reelle værdi af de beviser, som sagsøgerne har fremlagt i deres begæring om bødefritagelse/-nedsættelse i relation til Kommissionens sag vedrørende ordningen CAF.
            
         
      (1)  Rådets forordning (EØF) nr. 141 om ikke-anvendelse af Rådets forordning nr. 17 på transportsektoren (EFT 1959-1962, s. 258).
   
      (2)  Rådets forordning (EØF) nr. 3975/87 af 14.12.1987 om fastsættelse af fremgangsmåden ved anvendelse af konkurrencereglerne på virksomheder i luftfartssektoren (EFT L 374, s. 1).